CELEX: 32009R1197
Language: fi
Date: 2009-11-30 00:00:00
Title: Neuvoston asetus (EY) N:o 1197/2009, annettu 30 päivänä marraskuuta 2009 , grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä annetun asetuksen (EY) N:o 2115/2005 muuttamisesta

9.12.2009   
            
            
               FI
            
            
               Euroopan unionin virallinen lehti
            
            
               L 322/1
            
         
      NEUVOSTON ASETUS (EY) N:o 1197/2009,
   annettu 30 päivänä marraskuuta 2009,
   grönlanninpallasta koskevan elvytyssuunnitelman vahvistamisesta Luoteis-Atlantin kalastusjärjestössä annetun asetuksen (EY) N:o 2115/2005 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:
   
               (1)
            
            
               Joulukuun 20 päivänä 2005 annetulla neuvoston asetuksella (EY) N:o 2115/2005 (1) pannaan täytäntöön Luoteis-Atlantin kalastusjärjestössä, jäljempänä ’NAFO’, vahvistettu grönlanninpallasta koskeva elvytyssuunnitelma.
            
         
               (2)
            
            
               NAFO hyväksyi syyskuussa 2007 pidetyssä 29. vuosikokouksessaan useita muutoksia elvytyssuunnitelmaan. Nämä muutokset liittyvät saalisilmoituksia koskevien toimenpiteiden tehostamiseen ja ylimääräisiin valvontatoimenpiteisiin, joiden tavoitteena on tehostaa merellä suoritettavia tarkastuksia NAFO-sääntelyalueelle tulevien ja sieltä lähtevien alusten osalta.
            
         
               (3)
            
            
               Tämän vuoksi on tarpeen muuttaa asetusta (EY) N:o 2115/2005 näiden elvytyssuunnitelmaan tehtävien muutosten panemiseksi täytäntöön,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2115/2005 seuraavasti:
   
               1)
            
            
               Lisätään artikla seuraavasti:
               ”5 a artikla
               Saapuminen NAFO-sääntelyalueelle
               1.   Edellä 5 artiklan 1 kohdassa tarkoitetut kalastusalukset voivat saapua NAFO-sääntelyalueelle kalastamaan grönlanninpallasta ainoastaan, jos
               
                           a)
                        
                        
                           aluksilla on alle 50 tonnia mitä tahansa saalista; tai
                        
                     
                           b)
                        
                        
                           alukset noudattavat 2, 3 ja 4 kohdassa säädettyä menettelyä.
                        
                     2.   Jos kalastusaluksella on NAFO-sääntelyalueen ulkopuolella pyydettyä saalista vähintään 50 tonnia, sen on ilmoitettava viimeistään 72 tuntia ennen NAFO-sääntelyalueelle saapumista NAFOn sihteeristölle sähköpostitse tai faksitse:
               
                           a)
                        
                        
                           aluksella pidetyn saaliin määrä;
                        
                     
                           b)
                        
                        
                           sijainti (leveyspiiri/pituuspiiri), jolla alus sen päällikön arvion mukaan aloittaa kalastuksen; ja
                        
                     
                           c)
                        
                        
                           arvioitu saapumisaika kyseiselle paikalle.
                        
                     3.   Jos tarkastusalus ilmoittaa 2 kohdassa tarkoitetun ilmoituksen jälkeen aikomuksestaan suorittaa tarkastus, sen on ilmoitettava kalastusalukselle sen paikan koordinaatit, jossa tarkastus suoritetaan. Tarkastuspaikka voi olla enintään 60 meripeninkulman päässä paikasta, jossa kalastusalus sen päällikön arvion mukaan aloittaa kalastuksen.
               4.   Edellä 2 kohdassa tarkoitettu kalastusalus voi aloittaa kalastuksen seuraavissa tapauksissa:
               
                           a)
                        
                        
                           se saa asiaa koskevan ilmoituksen NAFOn sihteeristöltä;
                        
                     
                           b)
                        
                        
                           3 kohdan mukaisesti suoritetun tarkastuksen jälkeen tarkastusalus ilmoittaa sille, että se voi aloittaa kalastuksen;
                        
                     
                           c)
                        
                        
                           tarkastusalus ei ole aloittanut tarkastusta kolmen tunnin kuluessa siitä, kun kalastusalus on saapunut 3 kohdan mukaisesti määritettyyn tarkastuspaikkaan;
                        
                     
                           d)
                        
                        
                           se ei ole NAFO-sääntelyalueelle saapumiseensa mennessä saanut NAFOn sihteeristöltä tai tarkastusalukselta ilmoitusta siitä, että tarkastusalus aikoo suorittaa 3 kohdan mukaisen tarkastuksen.”
                        
                     
         
               2)
            
            
               Muutetaan 6 artikla seuraavasti:
               
                           a)
                        
                        
                           korvataan 1 kohdan b alakohta seuraavasti:
                           
                                       ”b)
                                    
                                    
                                       grönlanninpallaksen määrät viiden päivän välein ja myös se, ettei saalista ole. Tämä ilmoitus on toimitettava ensimmäisen kerran viimeistään aluksen NAFOn suuralueelle 2 ja alueille 3K, 3L, 3M, 3N ja 3O saapumista seuraavan kymmenennen päivän päättyessä;”
                                    
                                 
                     
                           b)
                        
                        
                           korvataan 2 ja 3 kohta seuraavasti:
                           ”2.   Jäsenvaltioiden on 1 kohdassa säädetyt ilmoitukset saatuaan toimitettava ne komissiolle. Komissio toimittaa 1 kohdan b alakohdassa säädetyn ilmoituksen viipymättä NAFOn sihteeristölle.
                           3.   Kun 2 kohdan mukaisesti ilmoitettujen grönlanninpallaksen saaliiden katsotaan täyttäneen 75 prosenttia jäsenvaltioiden kiintiöstä, päälliköiden on toimitettava 1 kohdan b alakohdassa tarkoitetut ilmoitukset kolmen päivän välein.”
                        
                     
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2009.
      
         
            Neuvoston puolesta
         
         
            Puheenjohtaja
         
         B. ASK
         
      
   
   
      (1)  EUVL L 340, 23.12.2005, s. 3.